Diari Oficial de la Generalitat Valenciana


Sumari del DOGV 1535, del 06-05-1991 (1991/821006)

RESOLUCIÓ de 29 d'abril de 1991, del Di rector General de l'Institut Valencià d'Administració Pública, per la qual es convoca el curs «Polítiques d'incentius: Anàlisi financera i viabilitat d'empreses».
----------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   1535

Data del DOGV
:   06-05-1991

Secció del DOGV
:   ALTRES DISPOSICIONS

Número del document
:   1991/821006


Data del document
:   29-04-1991

Organisme emissor
:   Conselleria d'Administració Pública

Tipus de document
:   Resolució

Resolució del dia 29 d'abril de 1991, del Director General de l'Insitut Valencià d'Administració Pública, per la qual convoca el curs "Polítiques d'incentius: anàlisi financera i viabilitat d'empreses".  
L?Institut Valencià d'Administració Pública, en col·laboració amb l'Institut Valencià d'investigacions Econòmiques, SA, convoca el curs «Polítiques d'incentius: anàlisi financera i viabilitat d'empreses», que es realitzarà d'acord amb les bases següents:  
Primera. Objectius  
Genèric: L'adquisició de criteris sobre la viabilitat financera de les empreses, d'utilitat en la presa de decisions per a la concessió de subvencions de tipus públic.  
Específics:  
- Conéixer els criteris de valoració de les empreses des del punt de vista econòmic, concretant-lo en l'anàlisi financera, especialment en aspectes de solvència, liquiditat i vulnerabilitat.  
- Conéixer els mètodes i les tècniques d'anàlisi emprades en la banca i les caixes d'estalvi.  
- Extrapolar dites tècniques i mètodes a la presa de decisions dels participants en els seus llocs de treball.  
Segona. Requisits per a assistir al curs  
Podrà participar en el curs el personal fix del grup A de la Generalitat Valenciana i de les corporacions locals que ocupe llocs de treball en àrees relacionades amb la concessió de subvencions i/o avals a empreses.  
El nombre d'assistents al curs serà de quinze.  
Tercera. Criteris de selecció  
Per a la selecció dels participants es valorarà la possessió de la llicenciatura en ciències econòmiques o empresarials; però haurà de complir els requisits a què es refereix la base anterior.  
Així mateix, si el nombre de sol·licituds fóra superior a les places del curs, es tindrà en compte l'ordre d'entrada en el registre de l'Institut Valencià d'Administració Pública.  
Quarta. Sol·licituds  
El personal interessat haurà de formular una sol·licitud adreçada al Director General de l?Institut Valencià d'Administració Pública, segons el model que figura com a annex II de la present convocatòria, degudament emplenada i autoritzada, respectivament, pel secretari general, director de l?organisme autònom o president de la corporació local.  
Les sol·licituds podran presentar-se directament en la seu de l?Institut Valencià d'Administració Pública (c/ Museu, 3; 46668 València), o bé a través de les oficines de correus, pel procediment establert en l'article 66.3 de la Llei de Procediment Administratiu.  
El termini d'admissió de sol·licituds serà de quinze dies, comptadors des de l?endemà de la publicació d'aquesta resolució en el Diari Oficial de la Generalitat Valenciana.  
Efectuada la selecció de conformitat amb els criteris de la base tercera, es notificarà personalment l'admissió al curs.  
Quinta. Drets d'inscripció  
El personal aspirant admès que preste, serveis en organismes autònoms i corporacions locals, abans d'iniciar-se el curs haurà de justificar l'ingrés per part de les esmenades entitats, de la quantitat de 22.712 pessetes en concepte de taxes d'assistència a cursos, entenent-se per subjecte passiu, per a aquest efecte, l'organisme autònom o corporació local que concedeix l'autorització d'assistència al curs.  
Dita quantitat s'ingressarà en la compte corrent número 080-215-345-828-3855 de la Caixa d'Estalvis Provincial de València, a nom de Taxes de l'Institut Valencià d'Administració Pública, Conselleria d'Economia i Hisenda, i s'hi farà constar el nom de la persona interessada i el curs sol·licitat.  
No es considerarà ferma la inscripció fins que no s'haja ingressat la taxa corresponent.  
Quan es tracte de personal pertanyent a les diverses conselleries, no caldrà acreditar l'ingrés previ per part d'aquelles de la taxa corresponent, sent d'aplicació el procediment previst en la Resolució de 22 d'abril de 1991, del Director General de l'Institut Valencià d'Administració Pública (DOGV de 29.04.91), sobre Gestió del pagament de taxes per assistència a cursos convocats per l?IVAP.  
Sisena. Règim del curs  
El curs tindrà una durada de trenta hores de classe i es realitzarà els dies 29, 30 i 31 de maig, i 5 i 6 de juny de 1991, amb l'horari següent:  
De dilluns a dijous: de 9 a 13,15 i de 16 a 18,30 hores.  
Divendres: de 9 a 13,15 hores.  
Les classes s'impartiran en la seu de l'Institut Valencià d'Investigacions Econòmiques, SA (c/ Guàrdia Civil, 22, esc. 2ª, 1r. València).  
El curs es desenvoluparà d'acord amb el programa de matèries que es relacionen en l'annex I d'aquesta convocatòria. S'hi combinarà l'exposició teòrica amb la resolució de casos concrets en grups de treball.  
Finit el curs, s'efectuarà una prova avaluatòria que consistirà en la realització d'un exercici pràctic per cadascun dels assistents.  
Setena. Certificats  
Aquells qui superen la prova avaluatòria esmentada en la base sisena, rebran un certificat d'aprofitament expedit per l'Institut Valencià d'Administració Pública.  
Els qui no superen dita prova rebran certificat d'assistència.  
En tot cas, la falta d'assistència superior al 15% del total de las hores del curs, justificada o no, motivarà que no se n'expedesca cap de certificació.  
València, 29 d'abril de 1991. - El Director de l?IVAP: Rafael de Juan i Fenollar.  
ANNEX I  
Programa  
1. Els incentius públics a l?inversió: justificació i modalitats.  
2. Anàlisi actual de l'empresa.  
2.1. Mètodes d'anàlisi.  
2.2. Contrastos de la informació.  
2.3. Model d'anàlisi.  
3. Anàlisi de la vulnerabilitat i viabilitat:  
3.1. Anàlisi comparativa amb el sector.  
3.2. Determinació d'hipòtesis per a l'anàlisi projectiva.  
3.3. Projecció de balanços i comptes de resultats.  
3.4. Anàlisi dels estats comptables projectats.  
3.5. Necessitat de fons propis.  
4. Aplicacions pràctiques:  
4.1. Anàlisi d'un cas real amb dades actuals.  
4.2. Projecció dels estats comptables.  
4.3. Anàlisi de les projeccions.  
4.4. Conclusions.  
Veure imatge